নেটওয়ার্কের সাধারণ সম্পাদক মুনির হাসানের পরিচালনায় কর্মশালায় বাংলা উইকিপিডিয়ার গুরুত্ব, এতে কীভাবে সম্পাদনা করতে হয়, ছবি যোগ করতে হয়, বিশ্বকোষীয় ভুক্তি লেখার ধরণ ইত্যাদি নিয়ে আলোচনা করেন উইকিপিডিয়ান তানভীর ও নাসির খান সৈকত। কর্মশালায় নতুন ও পুরাতন উইকিপিডিয়ানদের মধ্যে বাংলা উইকিপিডিয়ার প্রশাসক বেলায়েত, উইকিপিডিয়ান মাহে আলম খান, সাবিলা ইনুন, আলোকচিত্রী শামীম প্রমূখ আলোচনায় অংশ নেন। কর্মশালায়  বাংলা উইকিপিডিয়ায় নির্বাচিত নিবন্ধের সংখ্যা বৃদ্ধি, বাংলাদেশ সংক্রান্ত বিভিন্ন ভুক্তি, বিজ্ঞান ও গণিতের নিবন্ধসমূহের মান উন্নয়নের জন্য সকলের প্রতি আহবান জানানো হয়। আগামী ১০ আগস্ট চট্টগ্রামে অনুরূপ একটি কর্মশালা অনুস্ঠিত হবে বলে আয়োজকরা জানান।